पाएं अपने शहर की ताज़ा ख़बरें और फ्री ई-पेपरडाउनलोड करें
वार्ड नंबर 45 के पार्षद गगन आइच ने बजरंगपुर नवागांव निवासी मनोज बंसोड़ के शव का अंतिम संस्कार किया। अंतिम संस्कार के लिए जब घर वालों ने मना कर दिया तब उन्होंने स्वयं पीपीई किट पहनकर यह दायित्व निभाया। कहते हैं इंसानियत का कोई रूप नहीं होता। इंसान यदि चाहे तो इसका उदाहरण कहीं भी पेश कर सकता है। इसी बात का प्रमाण पार्षद गगन आईच ने पेश किया है।
लगभग 15 दिन पूर्व बजरंगपुर नवागांव निवासी मनोज बंसोड़ की कोरोना रिपोर्ट पॉजिटिव आई थी। परिजन ने पार्षद गगन से संपर्क किया तो मनोज बंसोड़ को पेंड्री स्थित मेडिकल कॉलेज कोविड हॉस्पिटल में भर्ती करवाया। रविवार को बंसोड़ का निधन हो गया। पूरा परिवार अस्वस्थ होने की वजह से उनके पुत्र शुभम बंसोड़ ने गगन को फोन कर अपनी विवशता बताई तो गगन ने मदद की।
पत्र लिखकर किया आग्रह
परिवार का कोई भी सदस्य पिता के अंतिम संस्कार में नहीं जा पाएगा। उन्होंने एक पत्र लिखकर आग्रह किया कि कृपया आप ही अंतिम संस्कार कर दें। पार्षद गगन आईच ने इंसानियत की मिसाल पेश करते हुए एक बेटे का धर्म निभाते हुए पीपीई किट पहनकर स्वयं शव को उठाकर शव वाहन में रखा और गोकुल नगर स्थित कोरोना मुक्तिधाम में जाकर कोरोना प्रोटोकॉल के तहत मुखाग्नि दी। उन्होंने दूसरों के दुख में काम आना ही पहला धर्म है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn